ჰერა აიტაკიჰი

## ბიოგრაფია

ჰერალდა აიტაკიჰების უკანასკნელი შთამომავალია, ეს გვარი განთქმული მას შემდეგ გახდა რაც მისმა დიდმა ბაბუამ რეიგან I აიტაკიჰმა ტიროსმანის ბელადს ბოკო იროელს თავი მოჰკვეთა და მისი ადგილი
დაიკავა. მისმა ბაბუამ არ ისურვა მამამისის ბედი განევლო და ბერად აღიკვეცა. ჰერალდას
მამა კი უბრალო გლეხი იყო რომელსაც შვილი „სამი მზის“ დღეს მოევლინა, (წინასწარმეტყველება
იყო, რომ სამი მზის დროს მოვლენილი გოგონა დაუბრუნებდა ტიროსმანს ღირსეულ ბელადს) და
ამიტომ იგი ბელადმა გაასახლა ქალაქიდან და მხოლოდ ერმეტისის ტაძარში შესვლის ნება დართო
ისიც მხოლოდ „სამი მზის“ დღეს, რათა როგორც ტიროსმანელს ვალი მოეხადა და ელოცა ტიროსმანისთვის.

საიდან მომდინარეობს სახელი ჰერალდა:
ჰერალდა, ტიროსმანში, და მთელ პლანეტაზეც  ერთადერთ ყვავილს ქვია, ის არც ლამაზია, არც რაიმეში გამოსადეგი, ის უბრალოდ ერთადერთი ყვავილის სახეობაა მთელს ტიროსმანში და არა მარტო, ისიც წელიწადში ერთხელ ხარობს ერმეტისის ტაძრის ჩრდილში. მხოლოდ ქალღმერთი
კ’ერჰანა რწყავს, ისიც წლის ზეობისას ( სამი მზე ) როცა მთვარისა და მზის ცაზე ერთად
ხილვა ხდება შესაძლებელი ვენერასთან ერთად. ამბობენ ჰერალდა სიჩუმის მოყვარული ყვავილია,
ერმეტისის ტაძრის ბერებს სიჩუმის აღთქმა აქვთ დადებული,  ჰერალდას ხმაურში ყოფნა არ უწევს და ამიტომ არ იციან
ხმაურში რა რეაქცია ექნება.

ლეგენდის თანახმად როცა ჰერალდა
თხუთმეტი წლის გახდა დუნგეონ აიტაკიჰმა (მამამისი) ის ერმეტისის ტაძარში სალოცავად
და ბერებისთვის პირობის დასადებად წაიყვანა, როცა მან ღმერთებს შეჰფიცა ერთგულება და
ბერებმა ამისთვის სამქიმიანი ვარსკვლავით დაშანთეს (რათა სცოდნოდა ყველას რო იგი „პირობადადებული“
იყო) ჰერალდა ტაძიდან გარეთ გამოვარდა და ტკივილისგან აცრემლებულმა ყვავილ „ჰერალდა“-სთან
ჩაიცუცქა და დაატირა, მისი ცრემლებით მორწყა, ამ დროს „ერთი მზე“ ზენიტში გაჩერდა,
ჰერალდას დაანათა, ყვავილი გაიფურჩქნა ნარინჯისფერი ფურცლები გადმოყარა , ამ დროს ცაზე
„სამი მზე“ გამოჩნდა მცენარემ ყვავილი მოიშორა და გაიბერა. დიკონი ტაძარში ზარის დასარეკად
წავიდა, ტაძრის გვერდით სენაკიდან ბერი გამოვიდა, რომელსაც სიჩუმის აღთქმა ქონდა დადებული,
ჰერალდას ნარინჯისფერი ყვავილი აიღო და ხელებში ჩამიდო, თითი შუბლზე დაადო და უითხრა
-„ამიერიდან გერქმევა ჰერალდა, და მოგეცემა ძალა კ’ერჰანასი, მეომარი ქალის რომელიც
ყოველთვის სამართლიანობისკენ იბრძოდა“

ამ ამბის შემდეგ ჰერალდა დარჩა ბერებთან
და დაიწყო სამხედრო ხელოვნების სწავლა, სამი წლის შემდეგ როდესაც ჰერალდა უკვე საკმაოდ
კარგად ფლობდა იარაღს ბერებმა იგი ბედის საძიებლად გაგზავნეს , დიდი ხნის ხეტიალის
შემდეგ ჰერალდამ სამხედრო ორდენ „ჰანზა“-ში დაიმკვიდრა ადგილი და მანამ უერთგულებს
მათ სანამ ბედი სხვა მარეს არ წაიყვანს.

## ტიროსმანი

უდაბნო უელგუნისა და ბესიმირის გასაყარზე,
აქ ადრეული ხანიდან ცხოვრობდნენ ღმერთები რადგან ქონდათ ულამაზესი წალკოტი მაგრამ გაუთავებელი
ბრძოლებისა და დავის გამო ღმერთებმა დატოვეს ქალაქი და ადამიანებს უფლება მისცეს შესულიყვნენ
ღმერთების სასახლეში მაგრამ არ გადმოეგდოთ მთის წვერზე მოთავსებული რძიანი თასი თორემ
ღმერთების რისხვა არ ასცდებოდათ, საუკუნეების განმავლობაში თასი თავის ადგილზე იდო
მაგრამ როდესაც კალუჰელთა სათავეში ბელადი ბოკო იროელი მოვიდა ღმერთების მუქარა არაფრად
ჩააგდო და მთაზე რომელზეც თასი იდო სასახლის აშენება ბრძანა, როცა ურო მთის კალთას
მოხვდა თასი ამოყირავდა და რძე დაიღვარა, რძეზე ამოვიდა ყვავილი ჰერალდა, ღმერთებმა
საშინელი თავზარი დასცა ქალაქს და ბელადი ბოკოს ყველა საყვარელი ადამიანი ამოუხოცეს,
ბოკო კი რეიგან აიტაჰიკმა მოკლა. ყვავილი ჰერალდას გარშემო კი რეიგანმა ტაძრის აშენება
ბრძანა რადგან ღმერთები უფრო არ გაეხელებინათ და ტაძარს უმაღლესი ღმერთის ერმეტისის
სახელი დაარქვა.